Florian Coldea și Dumitru Dumbravă, la Curtea de Apel. „Am adus o armă secretă, un plic care e un fel de HIMARS al câmpului tactic”
O nouă amânare în procesul în care foștii generali SRI Florian Coldea și Dumitru Dumbravă au contestat prelungirea interdicțiilor în dosarul în care sunt cercetați de DNA pentru trafic de influență. La intrarea în sala de judecată, ambii s-au arătat încrezători, iar fostul general Dumbravă a ironizat acuzațiile care i se aduc, dar și dezbaterile din spațiul public - a fluturat o hârtie galbenă și a susținut că a venit la instanță cu un plic care conține „HIMARS-ul câmpului tactic”. Afirmația fostului șef al Direcției Juridice a SRI vine în contextul în care comunicările ajunse la instanțe și parchete în mandatul său erau trimise în plicuri galbene.